2. ลักษณะการประกอบธุรกิจ

1.  ประวัติความเป็นมา

  ประวัติธุรกิจน้ำตาลของบริษัท น้ำตาลขอนแก่น จำกัด (มหาชน) เริ่มขึ้นเมื่อ พ.ศ.2488
  โดยกลุ่มนักธุรกิจชาวไทยเชื้อสายจีน 3 ตระกูล ได้ร่วมลงทุนก่อตั้งบริษัท กว้างสุ้นหลี จำกัด ขึ้น
  เพื่อดำเนินธุรกิจผลิตน้ำตาลทราย ซึ่งต่อมาธุรกิจในกลุ่มบริษัท กว้างสุ้นหลี
  ได้เติบโตและขยายฐานการผลิตอย่างต่อเนื่องโดยการซื้อและก่อสร้างโรงงานน้ำตาลเพิ่มเติมอีกหลายแห่ง
  เช่น โรงงานน้ำตาลธนบุรี (โรง 1, โรง 2, โรง 3) โรงงานน้ำตาลอ่างเวียน
  โรงงานน้ำตาลท่ามะกา โรงงานน้ำตาลนิวกรุงไทย และโรงงานน้ำตาลประจวบอุตสาหกรรม
  เป็นต้น

  ต่อมาในปี พ.ศ.2517 ได้เกิดการเปลี่ยนแปลงโดยปรับปรุงโครงสร้างผู้ถือหุ้น
  และโครงสร้างกลุ่มบริษัทใหม่ โดยมีคุณนันทา ชินธรรมมิตร์ เป็นประธานกลุ่มบริษัท และคุณชวลิต
  ชินธรรมมิตร์ เป็นกรรมการผู้จัดการ มีโรงงานน้ำตาลอยู่ภายใต้การบริหารอยู่ 3 โรงงาน ได้แก่
  บริษัท น้ำตาลท่ามะกา จำกัด บริษัท โรงงานน้ำตาลนิวกรุงไทย จำกัด ทั้งสองแห่งอยู่ที่กาญจนบุรี
  และบริษัท น้ำตาลนิวกว้างสุ้นหลี จำกัด อยู่ที่จังหวัดชลบุรี และในปี 2519
  ได้มีการจัดตั้งโรงงานน้ำตาลใหม่อีกแห่งที่จังหวัดขอนแก่น คือ บริษัท น้ำตาลขอนแก่น จำกัด
  ตั้งแต่นั้นมากลุ่มบริษัทได้มีการขยายการลงทุนในธุรกิจต่าง ๆ ที่เกี่ยวข้องกับธุรกิจน้ำตาล
  มาโดยตลอด เช่น บริษัท ไทยชูการ์ เทอร์มิเนิ้ล จำกัด (มหาชน) บริษัท เคเอสแอล
  เอ็กซ์ปอร์ตเทรดดิ้ง จำกัด บริษัท เคเอสแอล เรียลเอสเตท จำกัด เป็นต้น

  จนกระทั่งในปี พ.ศ. 2546 กลุ่มบริษัท ภายใต้การบริหารงานของคุณจำรูญ ชินธรรมมิตร์
  กรรมการผู้จัดการ และด้วยความเห็นชอบของผู้ถือหุ้นของแต่ละบริษัท
  ได้ทำการปรับปรุงโครงสร้างของบริษัทใหม่ จากเดิม
  ที่ผู้ถือหุ้นแต่ละกลุ่มเข้าไปถือหุ้นเป็นการส่วนตัวในบริษัทน้ำตาลแต่ละแห่ง
  เปลี่ยนเป็นการนำเอาบริษัท น้ำตาลขอนแก่น จำกัด เป็นบริษัทโฮลดิ้ง
  เข้าไปถือหุ้นในบริษัทน้ำตาล และบริษัทอื่น ๆ ที่เกี่ยวข้องแทน
  ส่วนผู้ถือหุ้นเดิมเกือบทั้งหมดเข้าไปถือหุ้นที่บริษัท น้ำตาลขอนแก่น จำกัด แต่เพียงแห่งเดียว
  และในปี พ.ศ. 2547 บริษัท น้ำตาลขอนแก่น จำกัด ได้จดทะเบียนแปรสภาพเป็นบริษัทมหาชน
  และได้เพิ่มทุนจดทะเบียน เพื่อนำหุ้นเพิ่มทุนส่วนหนึ่งไปเสนอขายให้แก่บุคคลทั่วไป
  พร้อมกับจดทะเบียนในตลาดหลักทรัพย์แห่งประเทศไทย ในเดือนกุมภาพันธ์ 2548
  โดยวัตถุประสงค์ของการระดมทุนส่วนหนึ่ง เกิดจากการนำเงินทุนไปลงทุนในโครงการต่อยอดต่าง
  ๆ เช่น โครงการโรงงานผลิตเอทานอล โครงการโรงงานผลิตปุ๋ย และโครงการโรงไฟฟ้า
  เงินที่เหลือจากการระดมทุนจะเป็นเงินทุนหมุนเวียนภายในบริษัท

2.  ภาพรวมการประกอบธุรกิจของกลุ่มบริษัท

บริษัท น้ำตาลขอนแก่น จำกัด (มหาชน) และบริษัทย่อย ภายใต้กลุ่ม เค เอส แอล
เป็นกลุ่มบริษัทผู้ผลิตและจำหน่ายน้ำตาลทรายใหญ่เป็นอันดับ 5 ของประเทศไทย
(เมื่อเทียบจากผลผลิตน้ำตาลรวมในปีการผลิต 2547/48
ตามรายงานของคณะกรรมการอ้อยและน้ำตาล)
โดยกลุ่มบริษัทมีโรงงานน้ำตาลที่อยู่ภายใต้กลุ่มธุรกิจทั้งหมด 4 โรง โดยแบ่งสายการผลิตออกเป็น 3
ภาค ดังนี้

1.  ภาคตะวันออกเฉียงเหนือ แถบจังหวัดขอนแก่น มี 1 โรงงาน ได้แก่ บริษัท น้ำตาลขอนแก่น
    จำกัด (มหาชน)

2.  ภาคกลาง แถบจังหวัดกาญจนบุรี มี 2 โรงงาน ได้แก่ บริษัท โรงงานน้ำตาลนิวกรุงไทย
    จำกัด และ บริษัท น้ำตาลท่ามะกา จำกัด

3.  ภาคตะวันออกมี 1 โรงงาน คือ บริษัท น้ำตาลนิวกว้างสุ้นหลี จำกัด

ผลิตภัณฑ์ที่ทางบริษัท น้ำตาลขอนแก่น จำกัด (มหาชน) และบริษัทย่อยผลิต
จะประกอบด้วยผลิตภัณฑ์หลักที่เป็นน้ำตาลทราย ซึ่งสามารถจำแนกประเภทได้ 4 ประเภท คือ
น้ำตาลทรายดิบ (Raw Sugar), น้ำตาลทรายดิบคุณภาพสูง (High Pol Sugar),
น้ำตาลทรายขาว (White Sugar) และน้ำตาลทรายขาวบริสุทธิ์ (Refined Sugar)
และผลิตภัณฑ์เสริมที่เกี่ยวเนื่องที่ได้จากกระบวนการผลิตน้ำตาลทรายอีก เช่น กากน้ำตาล
(Molasses) กากอ้อย (Bagasses) และกากหม้อกรอง (Filter Cake)
โดยบริษัทมีแผนงานขยายการลงทุนในโครงการต่อยอดจากกระบวนการผลิตน้ำตาล
เพื่อสร้างมูลค่าเพิ่ม (ดังแสดงในแผนภาพที่ 2.1) คือ

(1) โครงการโรงงานผลิตเอทานอล ซึ่งใช้ผสมกับน้ำมัน เป็นเชื้อเพลิงสำหรับรถยนต์ ใช้วัตถุดิบคือ
    กากน้ำตาล และน้ำอ้อย

(2) โครงการโรงงานผลิตปุ๋ยชีวภาพ ใช้วัตถุดิบที่เป็นของเสียจากกระบวนการผลิตน้ำตาล
    (กากหม้อกรอง) และน้ำเสียที่มาจากกระบวนการผลิตเอทานอล

(3) โครงการโรงไฟฟ้า ใช้วัตถุดิบที่เป็นของเสียจากกระบวนการผลิตน้ำตาล (กากอ้อย)
    เป็นเชื้อเพลิงในการผลิตกระแสไฟฟ้า และพลังไอน้ำขาย

Chart 2.1 : The Relation between KSL Existing Sugar Production and KSL
Future Value Added Project

[]

ณ วันที่ 31 ตุลาคม 2548 บริษัท น้ำตาลขอนแก่น จำกัด (มหาชน) และบริษัทย่อย
มีการลงทุนในบริษัทย่อยและบริษัทร่วมรวม 10 บริษัทโดยมีรายละเอียดดังนี้

+--------------------------+----------+-------+------------------------+
| ชื่อบริษัท/จำกัด              | ทุน       | สัดส่วน | ประเภทของธุรกิจ          |
|                          | จดทะเบียน |       |                        |
|                          | (ล้านบาท) | กา    |                        |
|                          |          | รลงทุน |                        |
+--------------------------+----------+-------+------------------------+
| ธุรกิจน้ำตาล                |          |       |                        |
+--------------------------+----------+-------+------------------------+
| บริษัท น้ำตาลท่ามะกา จำกัด    | 525.0    | 8     | ผลิตและจำหน่ายน้ำตาลทราย  |
|                          |          | 8.82% |                        |
+--------------------------+----------+-------+------------------------+
| บริษัท โรงงานน้ำตาลนิวกรุงไทย | 540.0    | 9     | ผลิตและจำหน่ายน้ำตาลทราย  |
| จำกัด                     |          | 1.06% |                        |
+--------------------------+----------+-------+------------------------+
| บริษัท น้ำตาลนิวกว้างสุ้นหลี     | 880.0    | 9     | ผลิตและจำหน่ายน้ำตาลทราย  |
| จำกัด                     |          | 6.85% |                        |
+--------------------------+----------+-------+------------------------+
| ธุรกิจสนับสนุน               |          |       |                        |
+--------------------------+----------+-------+------------------------+
| บริษัท ไทยชูการ์ เทอร์มินัล     | 100.0    | 2     | ท่าเรือและคลังสินค้า        |
| จำกัด (มหาชน)             |          | 3.82% |                        |
+--------------------------+----------+-------+------------------------+
| บริษัท เค เอส แอล          | 10.0     | 7     | บริษัทร                  |
| เอ็กซ์ปอร์ตเทรดดิ้ง จำกัด      |          | 8.32% | ับอนุญาตส่งออกผลิตภัณฑ์น้ำตาล |
+--------------------------+----------+-------+------------------------+
| ธุรกิจพลังงานและสารเคมี      |          |       |                        |
+--------------------------+----------+-------+------------------------+
| บริษัท ขอนแก่น แอลกอฮอล์     | 160.0    | 9     | ผลิตแอลกอฮอล์            |
| จำกัด                     |          | 9.99% |                        |
+--------------------------+----------+-------+------------------------+
| บริษัท โรงไฟฟ้าน้ำตาลขอนแก่น  | 400.0    | 9     | โรงไฟฟ้าขนาดเล็ก (SPP)   |
| จำกัด                     |          | 9.99% |                        |
+--------------------------+----------+-------+------------------------+
| บริษัท เค เอส ลักษมี จำกัด*   | 10.0     | 5     | ธุรกิจเกี่ยวกับสารเคมี       |
|                          |          | 1.00% |                        |
+--------------------------+----------+-------+------------------------+
| ธุรกิจอื่นๆ                  |          |       |                        |
+--------------------------+----------+-------+------------------------+
| บริษัท เค เอส แอล เรียล     | 140.0    | 8     | พัฒนาอสังหาริมทรัพ         |
| เอสเตท จำกัด              |          | 0.31% | ย์และเป็นศูนย์ฝึกอบรมของกลุ่ม |
+--------------------------+----------+-------+------------------------+
| บริษัท แชมเปี้ยน เฟอร์เมนเตชั่น | 200.0    | 3     | ร่วมลงทุนกับกลุ่มพันธมิตร     |
| จำกัด**                   |          | 2.00% | โดยเข้าไปถือหุ้นร้อยละ 60   |
|                          |          |       | ในบริษัท จันทบุรี สตาร์ช     |
|                          |          |       | จำกัด                   |
|                          |          |       | ซึ่งเป็นโร                |
|                          |          |       | งงานผลิตแป้งจากมันสำปะหลัง |
+--------------------------+----------+-------+------------------------+

หมายเหตุ

* บริษัท เคเอส ลักษมี มีทุนชำระแล้ว 2.5 ล้านบาทจากทุนจดทะเบียน 10.0 ล้านบาท

วันที่ 25 พฤศจิกายน 2548 คณะกรรมการบริหารมีมติให้เข้าซื้อหุ้นของบริษัท เคเอส ลักษมี
ที่เหลือทั้งหมดจำนวน 490,000 หุ้น จากบริษัท ลักษมี ออแกนิตร์ จำกัด (อินเดีย)
และผู้ถือหุ้นชาวอินเดีย ที่ราคา 0.7 บาทต่อหุ้น ซึ่งทำให้บริษัท น้ำตาลขอนแก่น จำกัด (มหาชน)
เป็นผู้ถือหุ้นในบริษัท เคเอสลักษมี จำกัด ในสัดส่วน 99.99% และมีมติให้เปลี่ยนชื่อบริษัทจากบริษัท
เคเอส ลักษมี จำกัด เป็นบริษัท เคเอสแอล เคมี จำกัด

**บริษัท แชมเปี้ยน เฟอร์เมนเตชั่น จำกัด มีทุนชำระแล้ว 150.0 ล้านบาทจากทุนจดทะเบียน
200.0 ล้านบาท

โครงสร้างการถือหุ้นของบริษัทในกลุ่ม ณ. 31 ตุลาคม 2547 ดังนี้

[]

บริษัทมีบริษัทย่อยและบริษัทร่วมโดยมีรายละเอียดสามารถจำแนกตามประเภทของธุรกิจได้ดังนี้

ธุรกิจน้ำตาล

บริษัท น้ำตาลขอนแก่น จำกัด (มหาชน)

เป็นบริษัทผลิตและจำหน่ายน้ำตาลและผลพลอยได้อื่น ๆ โรงงานตั้งอยู่ที่อำเภอ น้ำพอง
จังหวัดขอนแก่น ความสามารถในการหีบอ้อยสูงสุดอยู่ที่ 26,848 ตันอ้อย / วัน
โรงงานสามารถที่จะผลิตน้ำตาลทรายดิบ น้ำตาลไฮโพล น้ำตาลทรายขาว
และน้ำตาลทรายขาวบริสุทธิ์ได้ สำนักงานใหญ่ของบริษัท น้ำตาลขอนแก่น จำกัด (มหาชน)
ตั้งอยู่ที่ถนนศรีอยุธยา เขต ราชเทวี จังหวัดกรุงเทพ

บริษัท น้ำตาลท่ามะกา จำกัด

เป็นบริษัทผลิตและจำหน่ายน้ำตาลทรายและผลพลอยได้อื่น ๆ โรงงานตั้งอยู่ที่ อำเภอท่ามะกา
จังหวัดกาญจนบุรี ความสามารถในการหีบอ้อยสูงสุด 20,000 ตันอ้อย / วัน
โรงงานสามารถที่จะผลิตน้ำตาลทรายดิบ น้ำตาลทรายขาว และน้ำตาลทรายขาวบริสุทธิ์ได้

บริษัท โรงงานน้ำตาลนิวกรุงไทย จำกัด

เป็นบริษัทผลิตและจำหน่ายน้ำตาลทรายและผลพลอยได้อื่น ๆ โรงงานตั้งอยู่ที่ อำเภอท่ามะกา
จังหวัดกาญจนบุรี ความสามารถในการหีบอ้อยสูงสุด 11,377 ตันอ้อย / วัน
โรงงานสามารถที่จะผลิตน้ำตาลทรายดิบ น้ำตาลทรายขาว และน้ำตาลทรายขาวบริสุทธิ์ได้

บริษัท น้ำตาลนิวกว้างสุ้นหลี จำกัด

เป็นบริษัทผลิตและจำหน่ายน้ำตาลและผลพลอยได้อื่น ๆ มีโรงงานตั้งอยู่ที่อำเภอ พนัสนิคม
จังหวัดชลบุรี ความสามารถในการหีบอ้อยสูงสุดอยู่ที่ 8,600 ตันอ้อย / วัน
โรงงานสามารถที่จะผลิตน้ำตาลทรายดิบ น้ำตาลไฮโพล น้ำตาลทรายขาว
และน้ำตาลทรายขาวบริสุทธิ์ได้

ธุรกิจสนับสนุน

บริษัท เค เอส แอล เอ็กซ์ปอร์ตเทรดดิ้ง จำกัด

จัดตั้งขึ้นเมื่อปี พ.ศ. 2535 เป็นบริษัทส่งออกน้ำตาลรับอนุญาตตามข้อกำหนดของ พรบ.
อ้อยและน้ำตาลทราย พ.ศ. 2527
ดำเนินธุรกิจเป็นตัวแทนของบริษัทน้ำตาลในกลุ่มและบริษัทน้ำตาลอื่นๆในการส่งออกน้ำตาลไปต่างประเทศ

บริษัท ไทยชูการ์ เทอร์มินัล จำกัด (มหาชน) (TSTE)

เป็นบริษัทจดทะเบียนในตลาดหลักทรัพย์แห่งประเทศไทน ประกอบธุรกิจให้เช่าคลังเก็บสินค้า
บริการขนถ่ายสินค้าขึ้นเรือเดินสมุทร บริการท่าเทียบเรือและบริการสินค้าผ่านท่า
โดยท่าเรือและคลังสินค้า ตั้งอยู่ที่พระประแดง สมุทรปราการ ริมแม่น้ำเจ้าพระยา
ลูกค้าส่วนใหญ่จะเป็นบริษัทน้ำตาลในกลุ่ม KSL โรงงานน้ำตาลอื่นที่ถือหุ้นโดยพันธมิตรทางการค้าอื่น
ๆ และลูกค้าทั่วไป

ธุรกิจพลังงานและสารเคมี

บริษัท ขอนแก่น แอลกอฮอล์ จำกัด

ก่อตั้งขึ้นเมื่อต้นปี 2547 เป็นบริษัทที่จัดตั้งเพื่อดำเนินธุรกิจผลิตแอลกอฮอล์จากกากน้ำตาล น้ำอ้อย
และอื่น ๆ ซึ่งได้รับใบอนุญาตผลิตที่ 150,000 ลิตรต่อวัน
จากกระทรวงอุตสาหกรรมโดยมีวัตถุประสงค์ผลิตแอลกอฮอล์เพื่อผสมกับน้ำมันเชื้อเพลิง
หรือที่เรียกว่าเอทานอล ซึ่งใช้เป็นน้ำมันเชื้อเพลิงสำหรับรถยนต์
บริษัทยังมีโครงการลงทุนในโรงงานผลิตปุ๋ยชีวภาพ โดยนำของเสียจากกระบวนการผลิตน้ำตาล
(กากหม้อกรอง) และของเสียจากกระบวนการผลิตแอลกอฮอล์ (น้ำเสีย) มาเป็นวัตถุดิบ
โดยทั้งโครงการเอทานอลและโครงการปุ๋ยได้รับส่งเสริมการลงทุนยกเว้นภาษีเงินได้นิติบุคคลเป็นเวลา
8 ปี จากสำนักงานคณะกรรมการส่งเสริมการลงทุน (BOI)
บริษัทคาดว่าจะสามารถเริ่มดำเนินการผลิตได้ในเดือนมกราคม 2549

บริษัท โรงไฟฟ้าน้ำตาลขอนแก่น จำกัด

ก่อตั้งขึ้นเมื่อปลายปี 2546 เป็นบริษัทที่จัดตั้งเพื่อดำเนินธุรกิจผลิตกระแสไฟฟ้าขนาด 30 MW
และผลิตไอน้ำโดยใช้กากอ้อยเป็นเชื้อเพลิง โดยวางแผนที่จะจำหน่ายไฟฟ้าขนาด 20 MW
ให้กับการไฟฟ้า ฝ่ายผลิต ส่วนที่เหลือพร้อมกับไอน้ำบางส่วนจะจำหน่ายให้โรงงานน้ำตาลขอนแก่น
และโรงงานในกลุ่ม บริษัทได้รับส่งเสริมการลงทุนยกเว้นภาษีเงินได้นิติบุคคลเป็นเวลา 8 ปี
จากสำนักงานคณะกรรมการส่งเสริมการลงทุน (BOI)
บริษัทคาดว่าจะสามารถเริ่มดำเนินการผลิตได้ในเดือนพฤศจิกายน 2549

บริษัท เคเอส ลักษมี จำกัด (อยู่ระหว่างจดทะเบียนเปลี่ยนชื่อใหม่เป็น บริษัท เคเอสแอล เคมี จำกัด)

เดิมเป็นบริษัทร่วมทุนกับ บริษัท ลักษมี ออแกรนิต จำกัด (อินเดีย) ต่อมาวันที่ 25 พฤศจิกายน
2548 คณะกรรมการบริหารมีมติให้เข้าซื้อหุ้นของบริษัทเคเอส ลักษมีที่เหลือทั้งหมด
จึงทำให้บริษัทน้ำตาลขอนแก่น จำกัด (มหาชน) เป็นผู้ถือหุ้นในบริษัท เคเอสลักษมี จำกัด ในสัดส่วน
99.99% โดยบริษัทมีแผนงานที่จะทำธุรกิจเกี่ยวกับสารเคมี
โดยเฉพาะสารเคมีที่เป็นผลิตภัณฑ์เพิ่มมูลค่า ที่ใช้แอลกอฮอล์เป็นวัตถุดิบ

ธุรกิจอื่นๆ

บริษัท เค เอส แอล เรียล เอสเตท จำกัด

เป็นบริษัทดำเนินธุรกิจทำสวนเกษตรและบ้านพักตากอากาศที่จังหวัดกาญจนบุรีในชื่อ
“ริเวอร์แควปาร์คแอนด์รีสอร์ท”
โดยให้บริการบ้านพักและใช้เป็นที่จัดอบรมสัมมนาให้แก่บุคลากรภายในกลุ่ม และลูกค้าทั่วไป

บริษัท แชมเปี้ยน เฟอร์เมนเตชั่น จำกัด

บริษัท น้ำตาลขอนแก่น จำกัด (มหาชน) ได้เข้าไปร่วมทุนกับกลุ่มพันธมิตร โดยเข้าไปถือหุ้นในบริษัท
แชมเปี้ยน เฟอร์เมนเตชั่น จำกัด ในสัดส่วนร้อยละ 32 และบริษัท แชมเปี้ยน เฟอร์เมนเตชั่น
จำกัดเข้าไปถือหุ้นในสัดส่วนร้อยละ 60 ของบริษัท จันทบุรี สตาร์ช จำกัด
ซึ่งเป็นโรงงานผลิตแป้งจากมันสำปะหลังที่จังหวัด จันทบุรี

สำหรับนโยบายการแบ่งการดำเนินงานของบริษัทในกลุ่มนั้น
จะจัดบริษัทที่มีลักษณะธุรกิจคล้ายกันอยู่ภายใต้บริหารงานคณะผู้บริหารเดียวกัน เช่น
บริษัทในธุรกิจน้ำตาล ทั้ง 4 บริษัท จะอยู่ภายใต้การบริหารงานของคณะกรรมการบริหารชุดเดียวกัน
ส่วนบริษัทในธุรกิจสนับสนุน ธุรกิจพลังงานและสารเคมี และธุรกิจอื่น ๆ
บริษัทจะจัดส่งบุคลากรของบริษัท เข้าไปร่วมเป็นกรรมการบริษัท เพื่อร่วมในการกำหนดนโยบาย
และในบางบริษัทย่อย บริษัทได้ส่งบุคลากรของบริษัทเอง
เข้าไปดำรงตำแหน่งผู้บริหารระดับสูงของบริษัทย่อย เพื่อให้บริษัทย่อยดังกล่าว
ดำเนินนโยบายบริหารสอดคล้องกับบริษัทใหญ่

1.  โครงสร้างรายได้ของกลุ่มบริษัท

+------------------------------+----------+-------+----+-------+----+
| สายผลิตภัณฑ์/กลุ่มธุรกิจ            | %        | ปี     | %  | ปี     | %  |
|                              | การถือห   | 2548  |    | 2547  |    |
|                              | ุ้นของบริษัท |       |    |       |    |
|                              |          | รายได้ |    | รายได้ |    |
+------------------------------+----------+-------+----+-------+----+
| 1. บริษัท น้ำตาลขอนแก่น จำกัด     | บริษัทหลัก  | 3,2   | 5  | 3,9   | 5  |
| (มหาชน)                      |          | 88.16 | 3% | 56.23 | 1% |
+------------------------------+----------+-------+----+-------+----+
| 2. บริษัท น้ำตาลท่ามะกา จำกัด     | 88.82%   | 1,3   | 2  | 1,6   | 2  |
|                              |          | 31.22 | 2% | 41.34 | 1% |
+------------------------------+----------+-------+----+-------+----+
| 3. บริษัท โรงงานน้ำตาลนิวกรุงไทย  | 91.06%   | 7     | 1  | 1,0   | 1  |
| จำกัด                         |          | 49.28 | 2% | 47.58 | 4% |
+------------------------------+----------+-------+----+-------+----+
| 4. บริษัท น้ำตาลนิวกว้างสุ้นหลี จำกัด | 96.85%   | 6     | 1  | 8     | 1  |
|                              |          | 54.20 | 1% | 81.46 | 1% |
+------------------------------+----------+-------+----+-------+----+
| 5. บริษัท ไทยชุการ์เทอร์มิเนิ้ล จำกัด | 23.82%   | 1     | 3% | 1     | 3% |
| (มหาชน)                      |          | 72.61 |    | 96.55 |    |
+------------------------------+----------+-------+----+-------+----+
| 6. บริษัท เคเอสแอล             | 78.32%   | 8.15  | 0% | 13.22 | 0% |
| เอ็กซ์ปอร์ตเทรดดิ้ง จำกัด          |          |       |    |       |    |
+------------------------------+----------+-------+----+-------+----+
| 7. บริษัท ขอนแก่นแอลกอฮอล์ จำกัด  | 99.99%   | 1.40  | 0% | 0.00  | 0% |
+------------------------------+----------+-------+----+-------+----+
| 8. บริษัท โรงไฟฟ้าน้ำตาลขอนแก่น   | 99.99%   | 4.24  | 0% | 0.00  | 0% |
| จำกัด                         |          |       |    |       |    |
+------------------------------+----------+-------+----+-------+----+
| 9. บริษัท เคเอส ลักษมี จำกัด      | 51.00%   | 0.00  | 0% | 0.00  | 0% |
+------------------------------+----------+-------+----+-------+----+
| 10. บริษัท เคเอสแอล เรียลเอสเตด | 80.31%   | 2.68  | 0% | 2.37  | 0% |
| จำกัด                         |          |       |    |       |    |
+------------------------------+----------+-------+----+-------+----+
| 11. บริษัท แชมเปี้ยนเฟอร์เมนเตชั่น  | 32.00%   | 0.36  | 0% | 0.09  | 0% |
| จำกัด                         |          |       |    |       |    |
+------------------------------+----------+-------+----+-------+----+
| รวม                          |          | 6,2   | 10 | 7,7   | 10 |
|                              |          | 12.30 | 0% | 38.83 | 0% |
+------------------------------+----------+-------+----+-------+----+
| หักรายการระหว่างกัน             |          | 6     |    | 1,7   |    |
|                              |          | 79.84 |    | 32.89 |    |
+------------------------------+----------+-------+----+-------+----+
| รวมรายได้                     |          | 5,5   |    | 6,0   |    |
|                              |          | 32.46 |    | 05.94 |    |
+------------------------------+----------+-------+----+-------+----+

2.  เป้าหมายการดำเนินธุรกิจ

เป้าหมายระยะยาวในการดำเนินธุรกิจของบริษัท คือ การเป็นหนึ่งในผู้นำในการผลิตน้ำตาล
และผลพลอยได้อื่นจากการผลิตน้ำตาล ซึ่งเห็นได้จากนโยบายในส่วนธุรกิจน้ำตาลของบริษัท ได้แก่
“ผลิตน้ำตาลทรายคุณภาพสูง ด้วยประสิทธิภาพสูงสุด ส่งมอบตรงเวลา ลูกค้ามั่นใจ
ปลอดภัยผู้บริโภค” ทำให้โรงงานน้ำตาลทั้ง 4 โรงงานภายในกลุ่ม
จัดได้ว่าเป็นกลุ่มโรงงานน้ำตาลลำดับต้นของกลุ่มผู้ผลิตน้ำตาลทั้งประเทศที่มีประสิทธิภาพการผลิตสูงและผลิตน้ำตาลได้อย่างมีคุณภาพ
อีกทั้ง ด้วยเป้าหมายการเป็นหนึ่งในผู้ผลิตผลพลอยได้อื่นจากการผลิตน้ำตาล
และการเห็นศักยภาพของอุตสาหกรรมเอทานอลในอนาคต
ซึ่งก่อประโยชน์ในการเพิ่มมูลค่าให้กับบริษัท และก่อประโยชน์ต่อประเทศชาติในภาพรวม
ทำให้บริษัทเป็นกลุ่มผู้ผลิตน้ำตาลแห่งแรกในประเทศไทย
ที่ตัดสินใจลงทุนในโรงงานผลิตเอทานอลที่ต่อยอดกับโรงงานน้ำตาล
นอกจากนี้บริษัทได้ลงทุนในธุรกิตต่อยอดอื่น ๆ ซึ่งเป็นการสร้างมูลค่าเพิ่มอีก เช่น
โครงการผลิตปุ๋ยชีวภาพจากของเสียในกระบวนการผลิต และโครงการผลิตกระแสไฟฟ้า
จากเชื้อเพลิงชีวมวล โดยโครงการต่อยอดต่าง ๆ ของบริษัท คาดว่าจะเริ่มเดินเครื่องจักร
และจะเริ่มสร้างผลตอบแทนจากการลงทุนได้ในปี 2549 – 2550
อย่างไรก็ตามเนื่องจากโครงการต่อยอดต่าง ๆ
เป็นโครงการริเริ่มซึ่งก่อสร้างในพื้นที่ใกล้เคียงกับโรงงานน้ำตาลที่จังหวัดขอนแก่นโรงงานเดียว
แต่บริษัทยังสามารถขยายการลงทุนไปในบริเวณพื้นที่อื่น ๆ ของโรงงานน้ำตาลในกลุ่มอีก โดยขนาด
ลักษณะโครงการ และการลงทุน จะแตกต่างกันไปขึ้นอยู่กับศักยภาพ ความเหมาะสม
ของแต่ละโรงงานที่จะดำเนินโครงการ

ในระยะสั้นบริษัทมีเป้าหมายที่จะเป็นหนึ่งในผู้นำทางด้านการบริหารต้นทุนและประสิทธิภาพทางด้านการผลิต
โดยนำเอาเทคโนโลยีที่ทันสมัยเข้ามาประยุกต์ใช้กับระบบการผลิตและการจัดการ นอกจากนี้
บริษัทเข้าใจว่าความเสี่ยงหลักของบริษัท คือ ปริมาณอ้อย โรงงานน้ำตาลและธุรกิจต่อยอด
ไม่สามารถอยู่รอดได้ถ้าขาดอ้อยเข้าหีบ บริษัทจึงมีเป้าหมายที่จะช่วยลดต้นทุนการผลิตอ้อย
เพิ่มผลผลิตและประสิทธิการผลิตอ้อยของเกษตรกรชาวไร่อ้อย เพื่อให้
เกษตรกรชาวไร่สามารถอยู่รอด รวมถึงการสร้างผลตอบแทนที่เหมาะสมให้แก่เกษตรกรชาวไร่
ดังคำขวัญที่ว่า “ชาวไร่ร่ำรวย โรงงานรุ่งโรจน์”